George Alexander Osborne

George Alexander Osborne (1806 Limerick – 1893) oli irlantilainen pianisti ja säveltäjä.

Osborne opiskeli pianonsoittoa ja sävellystä Friedrich Kalkbrennerin johdolla Pariisissa, jossa hänestä tuli Frédéric Chopinin läheinen ystävä. Osborne muutti tämän jälkeen Englantiin, jossa sai tunnustusta pianovirtuoosina ja opettajana. Myöhemmin hän pääsi Royal Academy of Musicin ja Royal Philharmonic Societyn johtoon. Osbornen pianosävellysten joukossa on viktoriaanisen ajan salongeissa suureen suosioon noussut valssi La pluie de perles. Kappale on sävelletty Pariisissa, mutta julkaistu vuonna 1848 Englannissa. Osbornen tuotantoon kuuluu myös kamarimusiikkiteoksia.

Lähteet

Aiheesta muualla 
 IMSLP: nuotteja

Irlantilaiset säveltäjät
Irlantilaiset pianistit
Vuonna 1806 syntyneet
Vuonna 1893 kuolleet
Romantiikan säveltäjät